open-index/open-wikipedia-markdown huggingface dataset:
ไพโรจน์ พ่วงจันทร์

**นาวาอากาศโท ไพโรจน์ พ่วงจันทร์** (, เกิด 16 ธันวาคม 2509) รู้จักในชื่อ **เด๋อ** อดีตนักฟุตบอลชาวไทยในตำแหน่งกองหลัง ลงเล่นให้กับทีมชาติไทยในเอเชียนคัพ 1992

## ชีวิตส่วนตัว
บุตรชายของไพโรจน์ คือ ฐิติพันธ์ พ่วงจันทร์ ก็เป็นนักฟุตบอลทีมชาติไทยเช่นเดียวกัน

หมวดหมู่:นักฟุตบอลชายชาวไทย
หมวดหมู่:กองหลังฟุตบอล
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดสุพรรณบุรี
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
โออิตะ ทรินิตา

**โออิตะ ทรินิตา** () สโมสรฟุตบอลอาชีพในประเทศญี่ปุ่น ตั้งอยู่ใน เมืองโออิตะ จังหวัดโออิตะ อยู่ใน เจ2 ลีก อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ฐิติพันธ์ พ่วงจันทร์ 

"ทรินิตา" เป็นการผสมคำ 2 คำเข้าด้วยกันคือ "ทรินิตี้" เป็นภาษาอังกฤษแปลว่า "ตรีเอกภาพ"  เป็นหลัก "ในพระเจ้าเดียว มี 3 พระบุคคล" ของศาสนาคริสต์ เนื่องจากเมืองโออิตะเป็นศูนย์กลางเผยแพร่ศาสนาคริสต์ยุค 1600 สโมสรจึงใช้หลักการนี้เป็น 3 องค์ประกอบที่สนับสนุนทีม 1.ชาวเมือง 2.ภาครัฐ 3.ภาคเอกชน และ "โออิตะ" ชื่อจังหวัด เมื่อรวมกันจึงเป็นคำว่า "ทรินิตา"

## เกียรติประวัติ
***[[เจ2 ลีก]]**
** ชนะเลิศ: 2002
** รองชนะเลิศ: 2018
***[[เจลีก ดิวิชัน 3]]**
** ชนะเลิศ: 2016
***[[เจลีกคัพ]]**
** ชนะเลิศ: 2008
***[[ฟุตบอลชิงถ้วยพระราชทานสมเด็จพระจักรพรรดิ|ถ้วยสมเด็จพระจักรพรรดิ]]**
** รองชนะเลิศ: 2021

## ผู้เล่นปัจจุบัน
*ข้อมูลล่าสุด 8 มกราคม 2019*

## แหล่งข้อมูลอื่น
*  
*  


อ
หมวดหมู่:โออิตะ
หมวดหมู่:สโมสรฟุตบอลในประเทศญี่ปุ่น
มีเคา กอรือบุต วิชญอวีแยตสกี

**พระเจ้ามีเคาที่ 1** (, ; 31 พฤษภาคม ค.ศ. 1640 – 10 พฤศจิกายน ค.ศ. 1673) เป็นพระมหากษัตริย์แห่งเครือจักรภพโปแลนด์-ลิทัวเนีย ทรงเป็นกษัตริย์แห่งโปแลนด์และแกรนด์ดยุกแห่งลิทัวเนีย ตั้งแต่ 29 กันยายน ค.ศ. 1669 จนกระทั่งเสด็จสวรรคตเมื่อ ค.ศ. 1673 รัชสมัยของพระองค์เป็นที่จดจำจากความขัดแย้งภายในระหว่างฝ่ายนิยมเยอรมนีกับฝ่ายนิยมฝรั่งเศสในเครือจักรภพ

พระเจ้ามีเคาทรงเป็นชาวโปแลนด์แท้ ๆ และยังทรงสืบเชื้อสายมาจากการีบูตุส พระอนุชาของพระเจ้าววาดือสวัฟ ยากีลโล พระองค์ทรงได้รับเลือกเป็นกษัตริย์แห่งเครือจักรภพ หลังจากการสละราชสมบัติของพระเจ้ายันที่ 2 กาชีมีแยช วาซา เหตุผลส่วนหนึ่งที่พระองค์ได้รับเลือกเพราะชื่อเสียงของพระบิดา เจ้าชายเยเรมี วิชญอวีแยตสกี ผู้ทรงอิทธิพลที่เคยช่วยปราบพวกคอสแซคในโปแลนด์ตะวันออก ระหว่างการลุกฮือคเมลนิตสกี ในภายหลังพระเจ้ามีเคาถูกมองมองว่าเป็นเพียงหุ่นเชิดของราชวงศ์ฮาพส์บวร์คแห่งออสเตรียเท่านั้น ดังนั้นพวกนิยมฝรั่งเศสจึงหันมาสนับสนุนยัน ซอบีแยสกี ผู้บัญชาการทหารผู้โด่งดัง ความขัดแย้งภายในเครือจักรภพยังนำไปสู่ความพ่ายแพ้ทางทหารต่อกองกำลังผสมเติร์ก-คอสแซค และยังนำไปสู่การลงนามในสนธิสัญญาบูชัช ในปี ค.ศ. 1672 ซึ่งทำให้ดินแดนยูเครนในความยึดครองของโปแลนด์กลายมาเป็นส่วนหนึ่งของออตโตมัน หลังจากการสวรรคตของพระองค์ สถานการณ์อันเสียเปรียบเหล่านั้นก็เบาบางลง หลังจากชัยชนะของเครือจักรภพที่ยุทธการโคติน ในปี ค.ศ. 1673 โดยผู้สืบราชสมบัติต่อจากพระองค์ พระเจ้ายันที่ 3 ซอบีแยสกี

ในปี ค.ศ. 1670 พระองค์ทรงอภิเษกสมรสกับเอเลโอโนเรอ มารีอาแห่งออสเตรีย (ค.ศ. 1653–1697) พระราชธิดาในจักรพรรดิแฟร์ดีนันด์ที่ 3 แห่งจักรวรรดิโรมันอันศักดิ์สิทธิ์และพระมเหสีองค์ที่สาม เอเลโอโนรา กอนซากา

## อ้างอิง

หมวดหมู่:พระมหากษัตริย์โปแลนด์
หมวดหมู่:แกรนด์ดยุกแห่งลิทัวเนีย
หมวดหมู่:บุคคลในคริสต์ศตวรรษที่ 17
ยากูซ่า 0

***ยากูซ่า 0*** () เป็นวิดีโอเกมแนวแอ็คชัน-ผจญภัย พัฒนาและจัดจำหน่ายโดยเซก้า เป็นเกมภาคก่อนของซีรีส์เกม *[[ยากูซ่า (ชุดวิดีโอเกม)|ยากูซ่า]]* เนื้อเรื้องเกมดังกล่าวเกิดขึ้นในเดือนธันวาคม 1988 ที่ย่าน Kamurocho สถานที่สมมติซึ่งจำลองจากย่านคาบุกิโจในกรุงโตเกียว และย่าน Sotenbori สถานที่สมมติซึ่งจำลองจากย่านโดตมโบริในนครโอซากะ ตัวเกมวางจำหน่ายในประเทศญี่ปุ่นสำหรับเครื่องเพลย์สเตชัน 3 และ เพลย์สเตชัน 4 ในเดือนมีนาคม 2015, ในภูมิภาคอเมริกาเหนือและยุโรปสำหรับเครื่องเพลย์สเตชัน 4 ในเดือนมกราคม 2017 วางจำหน่ายสำหรับไมโครซอฟท์ วินโดวส์ ในวันที่ 1 สิงหาคม 2018 และวางจำหน่ายบนเอกซ์บอกซ์วันในวันที่ 26 กุมภาพันธ์ ค.ศ. 2020 เวอร์ชันปรับปรุง *ยากูซ่า 0: ไดเรคเตอร์คัต*  วางจำหน่ายสำหรับนินเท็นโด สวิตช์ 2 ในวันที่ 5 มิถุนายน 2025 และวางจำหน่ายบนแพลตฟอร์มอื่น ๆ ในช่วงปลายปีเดียวกันในวันที่ 8 ธันวาคม

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:เกมสำหรับเพลย์สเตชัน 3‎
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับนินเท็นโดสวิตช์ 2
หมวดหมู่:เกมสำหรับวินโดวส์‎
หมวดหมู่:วิดีโอเกมโอเพนเวิลด์
หมวดหมู่:ยากูซ่า (เกมชุด)
หมวดหมู่:วิดีโอเกมที่มีฉากในโตเกียว
ยานบินเบากว่าอากาศ

thumb|เรือเหาะ blimp ของบริษัท Good Year

**ยานบินเบากว่าอากาศ** () คืออากาศยานที่มีน้ำหนักเบากว่าอากาศ และลอยตัวหรือคงอยู่ในอากาศได้โดยอาศัยปรากฏการณ์ลอยตัวของก๊าซที่เบากว่าอากาศ (aerostatic) ซึ่งบรรจุในถุงหรือโครงสร้างที่ออกแบบมาให้บรรจุก๊าซ ทำให้ความหนาแน่นโดยรวมของตัวยานเบากว่าความหนาแน่นของอากาศรอบข้าง พาหนะที่จัดว่าเป็นยานบินเบากว่าอากาศ ได้แก่ เรือเหาะ (airship) และบัลลูน ยานบินเบากว่าอากาศบางประเภท เช่น เรือเหาะ มีเครื่องยนต์ขับเคลื่อนติดตั้งกับตัวยานทำให้สามารถขับเคลื่อนไปข้านหน้า และสามารถควาบคุมทิศทางได้

หมวดหมู่:อากาศยาน
ตะแยะ

**ตะแยะ** () เป็นเมืองในจังหวัดตะแยะ ภาคมะกเว ทางตอนกลางของประเทศพม่า ตั้งอยู่บนฝั่งขวา (ฝั่งตะวันตก) ของแม่น้ำอิรวดี เยื้องกับเมืองอองลานทางฝั่งซ้าย และระหว่างเมืองแปรกับเมืองมะกเว ตะแยะเป็นศูนย์กลางการปกครองของจังหวัดและอำเภอตะแยะ มีประชากร (ประมาณการ ณ พ.ศ. 2553) จำนวน 108,000 คน

## อ้างอิง

หมวดหมู่:เมืองในภาคมะกเว
เจริง พลรถ

**เจริง พลรถ** (4 กรกฎาคม พ.ศ. 2540 —) เป็นนักฟุตบอลชาวกัมพูชา ปัจจุบันเล่นตำแหน่งกองกลางให้กับทีมชาติกัมพูชา เขาเคยได้รับรางวัลผู้เล่นยอดเยี่ยมของกัมพูชาลีก ฤดูกาล 2560

## สโมสรอาชีพ
### บุรีรัมย์ ยูไนเต็ด
ในวันที่ 9 สิงหาคม พ.ศ. 2561 เจริง พลรถ ย้ายมาร่วมทีมบุรีรัมย์ ยูไนเต็ด ในตำแหน่งโควตาอาเซียน โดยเขาจะสวมเสื้อหมายเลข 24 อย่างไรก็ตาม อาการบาดเจ็บทำให้เขาต้องแยกทางกับสโมสรก่อนเปิดฤดูกาล 2562

## การทำประตูในนามทีมชาติ
วันที่ 26 พฤศจิกายน พ.ศ. 2559 การแข่งขันฟุตบอลชิงแชมป์แห่งชาติอาเซียน พลรถทำประตูด้วยการยิงไกลใส่เวียดนาม ทำให้ประตูนั้นได้รับการโหวตให้เป็นประตูยอดเยี่ยมของการแข่งขันครั้งนั้น

## เกียรติประวัติ
;สวายเรียง
* กัมพูชาลีก: 2555
* ฮุนเซนคัพ: 2554, 2555

;อาร์มี
* ฮุนเซนคัพ: 2559

## อ้างอิง

หมวดหมู่:นักฟุตบอลชาวกัมพูชา
หมวดหมู่:นักฟุตบอลทีมชาติกัมพูชา
หมวดหมู่:บุคคลจากพนมเปญ
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
อะเดโมลา ลุกแมน

**อะเดโมลา ลุกแมน โอลาจาเด อะลาเด อายโลลา ลุกแมน** (; เกิด 20 ตุลาคม ค.ศ. 1997) หรือ **อะเดโมลา ลุกแมน** เป็นนักฟุตบอลชาวไนจีเรียที่เกิดในประเทศอังกฤษ ปัจจุบันเล่นตำแหน่งปีกให้กับอาตาลันตาในเซเรียอา โดยเขาเคยเล่นให้กับทีมชาติอังกฤษรุ่นอายุไม่เกิน 21 ปี ก่อนจะยื่นคำร้องต่อฟีฟ่าในการเปลี่ยนมาเล่นให้กับทีมชาติไนจีเรีย

ลุกแมนลงเล่นฟุตบอลอาชีพครั้งแรกในปี ค.ศ. 2015 ให้กับชาร์ลตันแอธเลติก สโมสรในแชมเปียนชิป ในตำแหน่งกองหน้า ต่อมาในเดือนมกราคม ค.ศ. 2017 เขาเซ็นสัญญากับเอฟเวอร์ตัน และเปลี่ยนไปเล่นตำแหน่งปีก เขาเล่นให้กับทีมชาติอังกฤษตั้งแต่รุ่นอายุไม่เกิน 19 ปี จนถึง 21 ปี

## เกียรติประวัติ
**อาตาลันตา**
*ยูฟ่ายูโรปาลีก: 2023–24
**England U20** 
*ฟุตบอลโลก รุ่นอายุไม่เกิน 20 ปี: 2017

**	ไนจีเรีย** 
*แอฟริกาคัพออฟเนชันส์ รองชนะเลิศ: 2023

## อ้างอิง

## แหล่งข้อมูลอื่น

*Profile at the Atalanta BC website
*

หมวดหมู่:นักฟุตบอลชาวอังกฤษ
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นแอร์เบ ไลพ์ซิช
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในเซเรียอา
หมวดหมู่:บุคคลจากลอนดอนโบโรวอนส์เวิร์ท
หมวดหมู่:นักกีฬาจากลอนดอน
หมวดหมู่:ผู้เล่นในชุดชนะเลิศยูฟ่ายูโรปาลีก
แบร์นาโด แบร์โตลุชชี

**แบร์นาโด แบร์โตลุชชี** () เป็นผู้กำกับและผู้เขียนบทภาพยนตร์ชาวอิตาลี ผลงานที่โด่งดังที่สุดของเขาคือภาพยนตร์เรื่อง *[[จักรพรรดิโลกไม่ลืม]]* ในปี 1987 

แบร์โตลุชชีเกิดที่เมืองปาร์มาในแคว้นเอมีเลีย-โรมัญญา เป็นบุตรคนโตของนายอัชชีลีโอ แบร์โตลุชชี (Attilio Bertolucci) กับนางนีเน็ตตา จีโอวาร์นาดี (Ninetta Giovanardi) บิดาเขาเป็นกวีนิพนธ์, นักประวัติศาสตร์ศิลป์วิทยา และนักวิจารณ์ภาพยนตร์ที่เป็นที่นับถือ ด้วยการเติบโตมาในสภาพแวดล้อมทางศิลปะ เขาจึงเริ่มเขียนนิยายเมื่อมีอายุได้ 15 ปี ประได้รับรางวัลด้านวรรณกรรมมากมายหลายรายการ

เดิมที แบร์โตลุชชีอยากจะเป็นกวีนิพนธ์เหมือนกับบิดา จึงเข้าศึกษาสาขาวรรณกรรมสมัยใหม่ที่มหาวิทยาลัยโรมระหว่างปีค.ศ. 1958 ถึง 1961 และมีโอกาสได้เป็นผู้ช่วยผู้กำกับภาพยนตร์ หลังจากนั้นไม่นานเขาก็ลาออกจากมหาวิทยาลัยโดยไม่สำเร็จการศึกษา ก่อนที่ในปีค.ศ. 1962 เขาได้เริ่มงานเป็นผู้กำกับเต็มตัวครั้งแรกในผลงานภาพยนตร์แนวปริศนาฆาตกรรม *La commare secca* ซึ่งเดิมนั้นเป็นบทภาพยนตร์ของปิแอร์ เปาโล ปาโซลินี ผู้กำกับภาพยนตร์อย่าง Accattone ซึ่งแบร์โตลุชชีเคยทำงานในกองถ่าย แต่เขากลับส่งต่อบทนี้ให้แบร์โตลุชชี่พัฒนาและกำกับต่อ ถึงแม้นี่จะเป็นผลงานภาพยนตร์เรื่องแรกของแบร์โตลุชชีและถูกโปรดิวเซอร์บังคับให้ทำออกมาให้เหมือนภาพยนตร์ของปาโซลินีมากที่สุด แต่แบร์โตลุชชีก็ทำมันออกมาอย่างยอดเยี่ยมและมีความเป็นบทกวีสูง อย่างไรก็ตาม ทศวรรษที่ 1970 ถือเป็นยุคเสื่อมถอยของวงการภาพยนตร์อิตาลี ผู้กำกับจำนวนมากในวงการจำเป็นต้องร่วมงานกับบริษัทและนักแสดงต่างชาติจากอเมริกา, ฝรั่งเศส, เยอรมัน และสวีเดน ตัวแบร์โตลุชชีเองก็เป็นหนึ่งในนั้น ในปี 1970 เขาได้กำกับภาพยนตร์เรื่องสำคัญอย่าง The Conformist ซึ่งสร้างมาจากนวนิยายในชื่อเดียวกันของ Alberto Moravia ในเรื่องนี้นั้นเขาได้ใช้กลวิธีหลายอย่างไม่ว่าจะเป็นการดำเนินเรื่องอย่างสลับเวลา งานภาพแบบ Expressionist ซึ่งเขาสามารถนำมาเสียดสีระบอบฟาสซิสต์ได้อย่างเฉียบคม ในปี 1972 เขาได้กำกับภาพยนตร์ *Last Tango in Paris* ซึ่งมีเป็นหนังที่มีเรื่องอื้อฉาวจนนักแสดงหญิงฆ่าตัวตายและเกิดเป็นคดีความตามมา

ชื่อเสียงของแบร์โตลุชชีเพิ่มทวีขึ้นจากภาพยนตร์เรื่อง *1900* ในปี 1976 ซึ่งมีเนื้อหาตั้งแต่ต้นศษวรรษที่ 20 ไปจนถึงสิ้นสุดสงครามโลกครั้งที่สอง ตามด้วยภาพยนตร์ *La tragedia di un uomo ridicolo* ในปี 1981 ก่อนที่จะมีชื่อเสียงอย่างถึงขีดสุดจากผลงานเรื่อง *[[จักรพรรดิโลกไม่ลืม]]* ในปี 1987 ซึ่งเล่าเรื่องราวของอ้ายซินเจว๋หลัว ผู่อี๋ จักรพรรดิจีนองค์สุดท้าย ซึ่งทำให้เขาได้รับรางวัลออสการ์ สาขาผู้กำกับภาพยนตร์ยอดเยี่ยมและสาขาบทภาพยนตร์ดัดแปลงยอดเยี่ยม

## อ้างอิง

หมวดหมู่:ผู้กำกับภาพยนตร์ชาวอิตาลี
หมวดหมู่:ผู้อำนวยการสร้างภาพยนตร์ชาวอิตาลี
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:ผู้เขียนบทภาพยนตร์ดัดแปลงยอดเยี่ยม รางวัลออสการ์
หมวดหมู่:บุคคลจากปาร์มา
หมวดหมู่:เสียชีวิตจากมะเร็งปอด
ยานนาวา (แก้ความกำกวม)

**ยานนาวา** อาจหมายถึง
* **[[เขตยานนาวา]]** เขตการปกครองในกรุงเทพมหานคร
* **[[แขวงยานนาวา]]** แขวงการปกครองในเขตสาทร กรุงเทพมหานคร
* **[[วัดยานนาวา]]** วัดในแขวงยานนาวา เขตสาทร
* **[[อู๊ด ยานนาวา]]** มือกลองวงคาราบาว
ยูอาร์ท

**ยูอาร์ท**  ( (UART)) เป็นการสื่อสารข้อมูลผ่านพอร์ตอนุกรมแบบอะซิงโครนัส (asynchronous serial communication) ระหว่างอุปกรณ์ต่าง ๆ ซึ่งนิยมใช้เป็นการสื่อสารระหว่างไมโครคอนโทรลเลอร์ด้วยกัน การทำงานแบบอะซิงโครนัสหมายความว่าจะไม่มีสัญญาณนาฬิกา (clock signal) ส่งออกมาจากตัวส่งหรือตัวรับเพื่อกำหนดจังหวะการรับส่งข้อมูล แต่จะกำหนดผ่านโดยการตั้งความเร็วในการรับส่งข้อมูลของอุปกรณ์ดังกล่าวแทน

## การทำงาน
UART จะอนุญาตให้มีการสื่อสารระหว่างอุปกรณ์เพียงสองชิ้นเท่านั้น ซึ่งได้แก่ตัวส่ง (transmitter) และตัวรับ (receiver) และยังเป็นแบบฟูลดูเพล็กซ์ (full duplex) หรือสามารถสื่อสารได้สองทิศทางในเวลาเดียวกัน เมื่อการทำงานเริ่มต้นขึ้น ตัวส่งจะแปลงข้อมูลแบบขนานให้เป็นข้อมูลแบบอนุกรม แล้วส่งข้อมูลดังกล่าวไปยังตัวรับ ซึ่งจะแปลงข้อมูลอนุกรมนั้นกลับไปเป็นแบบขนานตามเดิม

การกำหนดจังหวะการรับส่งข้อมูลสามารถทำได้ผ่านการเพิ่มบิตเริ่มต้น (start bit) และบิตปิดท้าย (stop bit) ลงไปในข้อมูล บิตเหล่านี้จะทำหน้านี้เป็นตัวบ่งบอกถึงจุดเริ่มต้นและจุดจบของข้อมูลที่จะส่งออกไป ซึ่งจะทำให้ตัวรับรู้ว่าจะต้องเริ่มอ่านข้อมูลดังกล่าวได้เมื่อใด เมื่อตัวรับสามารถตรวจจับบิตเริ่มต้นได้ ตัวรับจะเริ่มอ่านบิตที่ตามมาด้วยความถี่ที่เรียกว่าอัตราบอด (baud rate) ทั้งตัวรับและตัวส่งจะต้องทำงานในอัตราบอดเดียวกัน หรือต้องมีค่าคลาดเคลื่อนไม่สูงกว่า 10 เปอร์เซ็นต์เท่านั้น อัตราบอดที่นิยมใช้จะอยู่ที่ 9,600 บิตต่อวินาที

ข้อมูลที่ส่งผ่าน UART จะถูกจัดระเบียบให้เป็นแพ็กเก็ต (packet) แต่ละแพ็กเก็ตจะประกอบด้วยบิตเริ่มต้น 1 ตัว (start bit) บิตข้อมูล 5 ถึง 9 ตัว (data bit) บิตพาริตี 0 ถึง 1 ตัว (parity bit) และบิตปิดท้าย (stop bit) 1 หรือ 2 ตัว

ส่วนใหญ่แล้ว สายสื่อสารแบบ UART จะมีศักย์ไฟฟ้าสูงเมื่อไม่ได้ส่งข้อมูล หากผู้ใช้ต้องการส่งข้อมูลแล้ว ตัวส่งจะดึงศักย์ไฟฟ้าลงใน 1 รอบสัญญาณนาฬิกา เมื่อตัวรับตรวจจับการเปลี่ยนแปลงในความต่างศักย์ไฟฟ้าได้ ตัวรับจะเริ่มอ่านบิตที่เหลือตามมา โดยจะเริ่มอ่านบิตที่มีนัยสำคัญต่ำสุด (least significant bit) ก่อนเป็นส่วนมาก

เมื่อตัวส่งตรวจจับบิตปิดท้ายได้ ตัวส่งจะดันศักย์ไฟฟ้าในสายสื่อสารให้สูงขึ้นดังเดิมในระยะเวลาขั้นต่ำที่ 2 ระยะบิต

หมวดหมู่:การส่งผ่านข้อมูล
ตอพะย่าจี้

**เจ้าชายตอพะย่าจี้** หรือ **เจ้าชายจอร์จ** (; 6 พฤษภาคม 2465 – 9 เมษายน 2491) เป็นเจ้าชายพม่า พระราชโอรสองค์ใหญ่ของเจ้าหญิงเมียะพะยากะเล และผู้อ้างสิทธิในราชบัลลังก์พม่าที่สิ้นสุดและถูกยกเลิกไปเมื่อ พ.ศ. 2428 พระองค์เป็นพระราชนัดดาของพระเจ้าสีป่อและพระนางศุภยาลัต  เจ้าชายตอพะย่าจี้ มีพระบุตรทั้งสิ้น 2 คน ได้แก่ โซ่วี่น กับ มโย่ไนง์ 

## พงศาวลี



หมวดหมู่:ราชวงศ์โก้นบอง
หมวดหมู่:บุคคลจากย่างกุ้ง
หมวดหมู่:ชาวพม่าที่ถูกลอบสังหาร
หมวดหมู่:บุคคลจากมหาวิทยาลัยย่างกุ้ง
หมวดหมู่:เจ้าชายพม่า
หมวดหมู่:ราชนิกุลที่ถูกลอบปลงพระชนม์
โซ่วี่น (เจ้าชาย)

**มหาจันทรกุมารโซ่วี่น** (; ประสูติ 15 มกราคม 2490) เป็นนักการเมืองชาวพม่า เจ้าชายและเป็นพระราชวงศ์ฝ่ายหน้าที่ทรงอาวุโสสูงสุดของราชวงศ์โก้นบอง

## พงศาวลี



หมวดหมู่:ราชวงศ์โก้นบอง
หมวดหมู่:บุคคลจากย่างกุ้ง
หมวดหมู่:บุคคลจากมหาวิทยาลัยย่างกุ้ง
หมวดหมู่:เจ้าชายพม่า
เอกเซมพลาส์ออฟอีวิล

***เอกเซมพลาส์ออฟอีวิล*** () เป็นภาคผนวกของ*[[ดันเจียนส์แอนด์ดรากอนส์]]* เกมเล่นตามบทบาทรุ่น 3.5 ที่เขียนโดยโรเบิร์ต เจ. ชวอล์บ

## เนื้อหา
*เอกเซมพลาส์ออฟอีวิล* เป็นส่วนประกอบเพิ่มเติมที่แสดงวิธีการสร้างวายร้ายที่น่าจดจำสำหรับ*[[ดันเจียนส์แอนด์ดรากอนส์]]* และนำเสนอกลุ่มคนร้ายแปดกลุ่มที่พร้อมเล่นของด่านต่าง ๆ วายร้ายแต่ละตัวมาพร้อมกับสถิติเกมที่สมบูรณ์ เช่นเดียวกับเมล็ดพันธุ์ผจญภัย, การทัพเกี่ยวติด, สถิติสำหรับสมุน และถ้ำที่ซ่อนซึ่งอธิบายไว้อย่างสมบูรณ์

## ประวัติการตีพิมพ์
*เอกเซมพลาส์ออฟอีวิล* เขียนโดยโรเบิร์ต เจ. ชวอล์บ และเผยแพร่ในเดือนกันยายน ค.ศ. 2007

ภาพปกเขียนโดยรอน สเปียส์ ร่วมกับกับงานศิลปะการตกแต่งภายในโดยเจสัน ชาน, อีริก เดช็อง, แรนดี กาเยกอส, โตมัส โจเรลโล, รอน ฮอดจ์สัน, ราล์ฟ ฮอร์สลีย์, วาร์เรน มาฮี, ไมเคิล ฟิลลิปปี, เอฟา วีแดร์มัน, คีแรน แยนเนอร์ และเจมส์ จาง

บทสรุปที่ชวอล์บได้รับสำหรับโครงการนี้รวมถึงการคัดเลือกวายร้ายตามแบบฉบับเก้าคน ซึ่งเขา, อีแทน เบิร์นชไตน์, เครตัน บรอดเฮิร์สท์, สตีฟ เคนสัน, โคลยา เรเวน ลิเควตเต และอัลเลน เราช์ ได้รับมอบหมายให้พัฒนาเหล่าวายร้ายให้เป็นที่น่าสนใจและน่าดึงดูดยิ่งขึ้น

## อ้างอิง

หมวดหมู่:หนังสือแฟนตาซี
การ์ตีเยดูว์ปาแล-รัวยาล

300px|thumb|ฌาร์แด็งดูว์ปาแล-รัวยาล
**การ์ตีเยดูว์ปาแล-รัวยาล** () เป็นแขวงการปกครองในเขตที่ 6 ของกรุงปารีส มีพื้นที่ 11.66 ตารางกิโลเมตร เป็นที่ตั้งของปาแล-รัวยาล (พระราชวังหลวง) แขวงนี้จัดตั้งขึ้นในช่วงการปฏิวัติฝรั่งเศส

หมวดหมู่:ปารีส
การสลับคู่

thumb|ธงประจำชุมชนสวิงกิ้งนานาชาติ, ถูกสร้างขึ้นโดย Ted Williams และ Emilio Designs นักออกแบบกราฟิก วงแหวนสีแดงเป็นตัวแทนของความรักและความผูกผันที่ไม่อาจแตกหักได้ในระหว่างคู่กัน สีเหลืองพื้นหลังเป็นตัวแทนของแสงและไฟแห่งความปรารถนา, สีน้ำเงินหมายถึงความใจกว้างดั่งท้องฟ้าอันกว้างใหญ่

**การสลับคู่** () หรือเรียกอีกอย่างว่า **สวิงกิ้ง**, บางครั้งจะเรียกว่า **การแลกเปลี่ยนภรรยา**, **การแลกเปลี่ยนสามี** หรือ **การแลกเปลี่ยนคู่ร่วมเพศ** เป็นพฤติกรรมการมีคู่ครองหลายคน ซึ่งทั้งคนโสดและคู่ขาในความสัมพันธ์มุ่งมั่นที่จะเข้าร่วมในกิจกรรมทางเพศกับคนอื่น ๆ เช่นเดียวที่เป็นกิจกรรมสันทนาการหรือทางสังคม การสลับคู่เป็นรูปแบบของความสัมพันธ์แบบเปิด ผู้คนอาจจะเลือกวิถีชีวิตในการสลับคู่ด้วยเหตุผลหลายประการ หลายคนได้กล่าวอ้างว่า คุณภาพ, ปริมาณ และความถี่ของการร่วมเพศที่เพิ่มขึ้น บางคนอาจจะมีส่วนร่วมในการสลับคู่เพื่อเพิ่มความหลากหลายในชีวิตทางเพศแบบเดิม ๆ ของพวกเขาหรือเนื่องจากความอยากรู้อยากเห็นของพวกเขา บางคู่ได้มองเห็นว่าการสลับคู่เป็นทางออกของสุขภาพและหมายถึงการกระชับความสัมพันธ์ของพวกเขา

ปรากฏการณ์ของการสลับคู่ หรืออย่างน้อยก็มีบทสนทนาและภาคปฏิบัติอย่างกว้างขวาง เป็นการยกย่องโดยบางคนว่าเป็นอุบัติการณ์จากทัศนคติเสรีต่อกิจกรรมทางเพศภายหลังจากการปฏิวัติทางเพศในปี ค.ศ. 1960 การคินค้นและความพร้อมที่จะใช้ยาคุมกำเนิด และภาวะฉุกเฉินของการรักษาสำหรับโรคติดต่อทางเพศสัมพันธ์หลายโรคที่เป็นที่รู้จักกันในช่วงสมัยนั้น การยอมรับว่าการมีเพศสัมพันธ์อย่างปลอดภัยได้กลายเป็นเรื่องธรรมดาในช่วงปลายปี ค.ศ. 1980 

กลุ่มชุมชนสวิงกิ้งที่บางครั้งได้กล่าวถึงตัวเองว่า "วิถีชีวิต" หรือ "ทางเลือกของวิถีชีวิต" 

## อ้างอิง

หมวดหมู่:เพศสัมพันธ์ชั่วคราว
การอยู่เป็นโสด

**การอยู่เป็นโสด** หรือ **เซลิเบซี** (จากภาษาละติน, cælibatus) เป็นสถานะของความสมัครใจที่จะไม่แต่งงานหรือสมรส ละเว้นการร่วมเพศ หรือทั้งสองอย่าง มักจะมาจากเหตุผลทางศาสนา บ่อยครั้งที่ได้มีความเกี่ยวข้องกับบทบาทของเจ้าหน้าทีทางศาสนาหรือผู้อุทิศตน ในแง่ที่คับแคบ, คำว่า เซลิเบซี จะใช้ได้เฉพาะกับผู้ที่ยังไม่ได้แต่งงานเป็นผลมาจากคำปฏิญาณอันศักดิ์สิทธิ์ การอุทิศตนในการเสียสละ และความเชื่อมั่นทางศาสนา ในความหมายที่กว้างขวางเป็นที่เข้าใจกันโดยทั่วไปอาจหมายถึงการงดเว้นจากกิจกรรมทางเพศเท่านั้น

เซลิเบซีได้มีอยู่ในรูปแบบใดรูปแบบหนึ่งตามประวัติศาสตร์ที่ผ่านมา ในแทบทุก ๆ ศาสนาหลักของโลก และมุมมองที่หลากหลาย เช่นเดียวกับชาวโรมันได้มองว่าเป็นความผิดปกติและกฏหมายได้มีการลงโทษด้วยการปรับเป็นเงิน โดยมีข้อยกเว้นเพียงประการเดียวที่อนุญาตให้แก่กลุ่มนักบวชหญิงที่ชื่อว่า เวสทัล เวอร์จิ้นส์ ทัศนคติของศาสนาอิสลามที่มีต่อการอยู่เป็นโสดนั้นมีความซับซ้อนเช่นเดียวกัน ฮะดีษบางคำได้กล่าวว่า มูฮัมหมัดได้ประณามติเตียน แต่บางคำสั่งของนิกายศูฟีได้ถูกนำมาใช้ 

วัฒนธรรมคลาสสิคของชาวฮินดูได้สนับสนุนในการบำเพ็ญตบะและการถือพรหมจรรย์ในช่วงบั้นปลายของชีวิต ภายหลังจากที่ได้พบกับภาระผูกพันทางสังคมของเขา ศาสนาเชน, ในทางตรงกันข้าม คำสั่งสอนในการถือพรหมจรรย์ที่สมบูรณ์ แม้สำหรับนักพรตหนุ่มแล้วและได้ถือว่า การถือพรหมจรรย์เป็นพฤติกรรมที่สำคัญในการบรรลุโมกษะ ศาสนาพุทธได้รับอิทธิพลจากศาสนาเชน อย่างไรก็ตาม, ด้วยความแตกต่างทางวัฒนธรรมที่สำคัญในด้านต่าง ๆ ที่ศาสนาพุทธได้เผยแพร่กระจายออกไปซึ่งส่งผลต่อทัศนคติของคนในท้องถิ่นต่อการถือพรหมจรรย์ มันไม่ได้รับการตอบรับที่ดีในประเทศจีน จากตัวอย่างเช่น ขบวนการทางศาสนาอื่น ๆ เช่น ลัทธิเต๋าได้ออกมาคัดค้าน สถานการณ์ที่ค่อนข้างคล้ายกันที่เกิดขึ้นในประเทศญี่ปุ่น ที่ประเพณีชินโตยังคงต่อต้านการถือพรหมจรรย์ ในประเพณีทางศาสนาพื้นเมืองของชาวแอฟริกันและชาวอเมริกาอินเดียส่วนใหญ่ การถือพหจรรย์ได้ถูกมองในแง่ลบเช่นกัน ถึงแม้ว่าจะมีข้อยกเว้น เช่น การถือครองโสดเป็นระยะ ๆ ซึ่งฝึกฝนโดยนักรบชาวเมโสอเมริกัน

## อ้างอิง

หมวดหมู่:เพศวิถีกับสังคม
หมวดหมู่:พรตนิยม
รังสฤทธิ์ สุทธิสา

จ่าเอก รังสฤทธิ์ สุทธิสา ชื่อเล่น ปอย (MR.RANGSARIT SUTTISA) เกิดในวันที่ 9 เมษายน 2522 
ภูมิลำเนาเป็นคน อำเภอนาเชือก จังหวัดมหาสารคาม เริ่มเล่นฟุตบอลตอนอายุ 9 ปีพะนะ
เริ่มเล่นบอลอาชีพครั้งแรกให้กับ สโมสรฟุตบอลราชนาวี ในตำแหน่ง กองกลาง พะนะ
ส่วนสูง 173 ซม. น้ำหนัก 67 กก. 
ระดับการศึกษาจบการศึกษาจาก นักเรียนจ่าทหารเรือ(เทียบเท่า ปวส.) โรงเรียนชุมพลทหารเรือ จังหวัดชลบุรี 

## เกียรติประวัติ
;**สโมสร**
* ฟุตบอลชิงถ้วยพระราชทานควีนสคัพ  *ชนะเลิศ* ; 2549 กับ สโมสรฟุตบอลราชนาวี
* การแข่งขันกีฬากองทัพไทย  *ชนะเลิศ* ; 2552 กับ สโมสรฟุตบอลราชนาวี

;**ประสบการณ์**
* ไทยลีก 2  *รองชนะเลิศ* ; 2547 กับ สโมสรฟุตบอลราชนาวี
* ไทยลีก 2  *รองชนะเลิศ* ; 2549 กับ สโมสรฟุตบอลราชนาวี
* ไทยลีก 2  *รองชนะเลิศ* ; 2551 กับ สโมสรฟุตบอลราชนาวี
* ฟุตบอลชิงถ้วยพระราชทานควีนสคัพ  *ชนะเลิศ* ; 2549 กับ สโมสรฟุตบอลราชนาวี
* การแข่งขันกีฬากองทัพไทย  *ชนะเลิศ* ; 2552 กับ สโมสรฟุตบอลราชนาวี

หมวดหมู่:นักฟุตบอลชาวไทย
บอยซี

**บอยซี** () เป็นเมืองหลวงและเมืองที่มีประชากรมากที่สุดของรัฐไอดาโฮ เป็นเคาน์ตีซีตของเอดาเคาน์ตี ตั้งอยู่ริมฝั่งแม่น้ำบอยซีทางทิศตะวันตกเฉียงใต้ของรัฐไอดาโฮ เมืองบอยซีมีประชากร 205,671 คน ในปี ค.ศ. 2010 เป็นเมืองใหญ่เป็นอันดับ 99 ของสหรัฐ ยอดประมาณการประชากรปี ค.ศ. 2016 มีประชากร 223,154 คน

## อ้างอิง

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐไอดาโฮ
ไท่ผิงยฺวี่หล่าน

***ไท่ผิงยฺวี่หล่าน*** (; "หนังสือหลวงแห่งศักราชไท่ผิง") เป็นสารานุกรมจีนขนาดใหญ่ในรูปแบบเล่ย์ชู (類書) จัดทำขึ้นระหว่าง ค.ศ. 977–983 ตามรับสั่งของจักรพรรดิซ่งไท่จง (宋太宗) พระมหากษัตริย์พระองค์ที่สองของราชวงศ์ซ่ง (宋朝) แห่งจักรวรรดิจีน ผู้จัดทำ คือ คณะกรรมการซึ่งมีราชบัณฑิตหลี ฝ่าง (李昉) เป็นประธาน เนื้อหาแบ่งเป็น 1,000 เล่ม 55 ภาค ประกอบด้วยอักษรจีนราว 4.7 ล้านตัว ว่าด้วยเรื่องราวประมาณ 2,579 ประเภท เช่น ตำรับตำรา โคลงฉันท์กาพย์กลอน สำนวนคำพังเพย จารึก ฯลฯ ถือเป็นหนึ่งในสี่เอกสารสำคัญของซ่ง (宋四大書) เมื่อจัดทำเสร็จแล้ว ซ่งไท่จงทรงอ่านจบทั้งหมดภายในหนึ่งปี โดยทรงอ่านวันละสามเล่ม

สารานุกรมนี้เป็นหนึ่งในเอกสารหลักที่นักปราชญ์สมัยถัดมาใช้ซ่อมแซมเนื้อหาที่สูญหายของหนังสือ *[[จิงฉู่จี้]]* (荊楚記)

## อ้างอิง

หมวดหมู่:เล่ย์ชู
หมวดหมู่:ร้อยแก้วจีน
หมวดหมู่:สารานุกรมจีน
หมวดหมู่:วรรณกรรมจีน
หมวดหมู่:วรรณกรรมราชวงศ์ซ่ง
หมวดหมู่:ประเทศจีนในคริสต์ศตวรรษที่ 10
หมวดหมู่:หนังสือสมัยคริสต์ศตวรรษที่ 10
หมวดหมู่:ค.ศ. 983
จีนสากล

**จีนสากล** (; ) เป็นหนังสือพิมพ์รายวันภาษาจีน ที่ตีพิมพ์จำหน่ายในประเทศไทย

## ประวัติ
"จีนสากล" ก่อตั้งขึ้นที่กรุงเทพฯเมื่อวันที่ 26 กรกฎาคม พ.ศ. 2498 โดยนายชิน โสภณพนิชผู้ก่อตั้งธนาคารกรุงเทพ ซึ่งได้รับการสนับสนุนจาก พลตำรวจเอก เผ่า ศรียานนท์ บทบรรณาธิการสนับสนุนแนวคิดต่อต้านลัทธิคอมมิวนิสต์และแนวคิดการเมืองฝ่ายขวาเป็นหลัก

ภายหลังจากการรัฐประหารในประเทศไทย พ.ศ. 2500 ซึ่ง พลตำรวจเอกเผ่า ศรียานนท์ ผู้สนับสนุนหลัก ได้ลี้ภัยการเมืองไปยังประเทศสวิตเซอร์แลนด์ ส่งผลให้ในเดือนมกราคม พ.ศ. 2501 มีการโอนสิทธิ์ในทรัพย์สินและพ่อค้าชาวไทยเชื้อสายจีนที่ให้การสนับสนุนไต้หวัน ได้ระดมทุนเพื่อซื้อและได้ปรับโครงสร้างหลายครั้ง ทางการไต้หวันได้ส่งอดีตเอกอัครราชทูตประจำประเทศไทย Fang Guozhu เป็นประธานหนังสือพิมพ์ในปี 2518 ในช่วงแรกเนื่องจากการปิดกั้นข่าวสารที่มาจากจีนแผ่นดินใหญ่ จีนสากลเป็นหนังสือพิมพ์จีนฉบับที่มีข้อมูลล่าสุด จากหนังสือพิมพ์จีน 4 ฉบับ ในประเทศไทยเวลานั้น

จีนสากลได้ถูกซื้อกิจการโดย Taiwan United Daily News ในปี พ.ศ.2529 ได้ส่งทีมงานมืออาชีพเพื่อจัดระเบียบการดำเนินงานใหม่และทำให้เป็น "กิจการเอกชนอิสระยุคใหม่" หลังจากการเพิ่มข่าวจีนแผ่นดินใหญ่ในปี 2531 มีการนำรายงานข่าวการเมือง เศรษฐกิจ และความเคลื่อนไหวทางสังคมในจีนแผ่นดินใหญ่มาใช้ 

ผลจากการรวมกับหนังสือพิมพ์จีนระดับนานาชาติ หนังสือพิมพ์สากลได้เปรียบในแง่การนำเสนอข่าวสารที่กว้างขวางครอบคลุมหลายประเทศ เนื่องจาก United Daily ได้ควบรวมกิจการหนังสือพิมพ์จีนในประเทศต่างๆ มากมาย ทั้งในอเมริกา แคนาดา ยุโรป และอินโดนีเซีย United Daily จึงมีสายข่าวอยู่ทั่วทุกมุมโลก ด้วยจำนวนนักข่าวกว่า 400 คน ฉะนั้น หนังสือพิมพ์สากลจึงมีแหล่งข่าวที่เรียกได้ว่าค่อนข้าง “แข็ง” และมีคุณภาพในแง่ของภาษาจีนที่มีความถูกต้องแม่นยำ เชื่อถือได้ “แหล่งข่าวเกินครึ่งของหนังสือพิมพ์สากล จะถูกส่งมาจากไต้หวัน จีนแผ่นดินใหญ่ และชุมชนจีนทั่วโลก โดยมีการจัดหน้าเรียบร้อยส่งเป็นฟิล์มมาทางอินเทอร์เน็ต ในวันที่สอง ผู้อ่านในเมืองไทยก็จะได้เห็นข่าวในหนังสือพิมพ์เหมือนกับที่หนังสือพิมพ์ในไต้หวันลง ความเร็วของข่าวเท่าเทียมกับไต้หวัน บางครั้งก็เร็วกว่าจีนแผ่นดินใหญ่ เพราะจีนจะมีข้อจำกัดทางการเมือง จึงเป็นข้อได้เปรียบหนังสือพิมพ์จีนอื่นๆ ในเมืองไทย ยกเว้น ‘เอเชีย ไทม์ ’ ที่มีหนังสือพิมพ์เหวิน กุ้ย เป้า ของฮ่องกงเป็นแบ็ก” กมล กฤปานันท์ รองหัวหน้าฝ่ายข่าวของหนังสือพิมพ์สากลกล่าว

ราคาอยู่ที่ 10 บาทในเดือนกุมภาพันธ์ 2559 นอกจากสำนักงานใหญ่ในกรุงเทพฯ แล้ว ยังมีสำนักงานในในเชียงใหม่ เชียงราย หาดใหญ่ มัณฑะเลย์ เวียงจันทน์ และพนมเปญ 

เมื่อวันที่ 1 เมษายน 2559 จีนสากลได้จัดตั้งแผนกสื่อใหม่อย่างเป็นทางการ ซึ่งเป็นครั้งแรกที่มีการปรับปรุงและอัพเกรดเว็บไซต์ข่าวอายุ 10 ปี (www.udnbkk.com) และได้เปิดบัญชี WeChat สาธารณะ (udnbkk), Weibo news live แพลตฟอร์ม （泰國新聞） และหน้าแฟนเพจ Facebook (facebook.com/udnbkk)

วันที่ 30 กันยายน 2561 เปิดตัว e-newsletter PDF อย่างเป็นทางการและ ผู้อ่านสามารถอ่านข่าวทั้งหมดในวันนี้ได้ฟรีผ่านเว็บไซต์ทางการ

## อ้างอิง

หมวดหมู่:หนังสือพิมพ์ในประเทศไทย
หมวดหมู่:หนังสือพิมพ์ผู้นำ
หมวดหมู่:ก่อตั้งในปี พ.ศ. 2498
หมวดหมู่:สิ้นสุดในปี พ.ศ. 2567
หมวดหมู่:หนังสือพิมพ์ภาษาจีน
หมวดหมู่:ความสัมพันธ์ไต้หวัน–ไทย
เวอร์นา บลูม

เวอร์นา บลูม ) เกิดเมื่อวันที่ 7 สิงหาคม 2481 ณ รัฐแมสซาชูเซตส์ เป็นนักแสดงหญิงชาวอเมริกัน เธอสมรสกับ เจย์ คอกส์ นักวิจารณ์ภาพยนตร์ แต่ไม่มีบุตรด้วยกัน
## ผลงาน

เวอร์นา บลูม เสียชีวิตลงเมื่อวันที่ 9 มกราคม 2562 ณ บาร์ฮาร์เบอร์ สิริอายุรวม 80 ปี
## อ้างอิง
* 
* 
* 

หมวดหมู่:นักแสดงหญิงชาวอเมริกัน
อิเนจิโร อาซานูมะ

**อิเนจิโร อาซานูมะ** () เป็นนักการเมืองและหัวหน้าพรรคสังคมนิยมญี่ปุ่นในเขาเป็นหัวหอกสำคัญที่สนับสนุนแนวคิดสังคมนิยมญี่ปุ่นช่วงหลังสงคราม และเป็นที่รู้จักจากจุดยืนสนับสนุนสาธารรรัฐประชาชนจีน (PRC) ที่พึ่งจัดตั้งขึ้นไม่นาน รวมถึงจากการวิพากษ์วิจารณ์ความสัมพันธ์ของญี่ปุ่นกับสหรัฐ ทั้งหมดนี้ทำให้เขาเป็นบุคคลที่มีผู้คนมองเขาแตกเป็นสองขั้วคือสนับสนุนอย่างมากกับไม่เห็นด้วยอย่างหนัก

## ชีวิตช่วงต้น
อิเนจิโรเกิดในวันที่ 27 ธันวาคม ค.ศ. 1898 ที่เขตชิโยดะของโตเกียว แม่ของเขาเสียชีวิตในตอนที่กำลังเบ่งท้องคลอด และใช้ชีวิตอยู่กับพ่อของเขา โดยที่พ่อเสียชีวิตเมื่ออายุ 42 ปีเนื่องจากเป็นมะเร็ง

## การลอบสังหาร

เมื่อวันที่ 12 ตุลาคม ค.ศ. 1960 อิเนจิโรถูกลอบสังหารโดยโอโตยะ ยามากูจิ ในขณะที่กำลังหาเสียงอยู่ที่หอฮิเบยะ โอโตยะได้วิ่งไปหาเขาพร้อมกับชักดาบ *[[โยโรย-โดชิ]]* (ดาบซามูไรแบบทางการ) แทงที่ซี่โครงฝั่งซ้ายของเขา โดยทางเอ็นเอชเคได้บันทึกเหตุการณ์นี้ พร้อมกับนำมาเสนอต่อผู้ชมกว่าล้านคน และยาซูชิ นากาโอะ ผู้ถ่ายภาพในตอนที่โอโตยะแทงดาบที่ซี่โครงของอิเนจิโร ได้รับรางวัลทั้งรางวัลพูลิตเซอร์ และรางวัลการประกวดภาพถ่ายสื่อมวลชนโลก สาขาภาพข่าวยอดเยี่ยมประจำปี

โอโตยะถูกจับกุมในข้อหาก่อเหตุอาชญากรรม และไม่กี่สัปดาห์ต่อมาเขาก็ฆ่าตัวตายในเรือนจำตำรวจ

## อ้างอิง

### ผลงานต่าง ๆ
*
*
*
*
*
*

## แหล่งข้อมูลอื่น

* 
* 

|-

|-

หมวดหมู่:บุคคลที่เกิดในปี พ.ศ. 2441
หมวดหมู่:บุคคลที่เสียชีวิตในปี พ.ศ. 2503
หมวดหมู่:ศิษย์เก่าจากมหาวิทยาลัยวาเซดะ
หมวดหมู่:บุคคลจากโตเกียว
หมวดหมู่:บุคคลในยุคโชวะ
หมวดหมู่:นักการเมืองญี่ปุ่นที่ถูกลอบสังหาร
หมวดหมู่:เสียชีวิตจากอาวุธมีคม
รีกาโตนี

**รีกาโตนี** () เป็นพาสตาลักษณะหลอดหรือท่อชนิดหนึ่ง มีความยาวและเส้นผ่านศูนย์กลางหลากหลาย และมีต้นกำเนิดในอิตาลี รีกาโตนีมีขนาดใหญ่กว่าเปนเนและซีตี บางครั้งอาจโค้งเล็กน้อย (แต่ไม่ถึงกับโค้งมากอย่างมักกะโรนีข้องอ) โดยทั่วไปบากเป็นร่องตามยาว บางครั้งบากเป็นเกลียวรอบหลอด มีปลายตัดตรง ต่างกับเปนเนซึ่งมีปลายตัดเฉียง

## อ้างอิง

หมวดหมู่:พาสตา
รุกขมรดก

[thumb|ต้น[แอปเปิ้ลเก่าแก่ในบ้านเกิดของไอแซก นิวตัน ถูกประกาศให้เป็นหนึ่งใน 50 รุกขมรดกสำคัญของอังกฤษ เนื่องในวาระกาญจนาภิเษกของสมเด็จพระราชินีนาถเอลิซาเบธที่ 2 แห่งสหราชอาณาจักร ในปี พ.ศ. 2545]]

**รุกขมรดก** เป็นต้นไม้ขนาดใหญ่ที่มีคุณค่าหรือมีความสำคัญทางประวัติศาสตร์ มีลักษณะเฉพาะไม่เหมือนใครซึ่งไม่สามารถถูกแทนที่ได้ เกณฑ์พื้นฐานสำหรับการกำหนดต้นไม้มรดกที่มีคุณค่าคือ อายุ ความหายาก และขนาด รวมถึงสุนทรียศาสตร์ พฤกษศาสตร์ นิเวศวิทยา และคุณค่าทางประวัติศาสตร์ ในบางประเทศมีการตรากฎหมายเพื่อคุ้มครองต้นไม้ที่เป็นมรดกของชาติ เช่น สิงคโปร์  สหรัฐอเมริกา 

ในศาสนาพุทธมีแนวคิดในเรื่องการให้คุณค่ากับต้นไม้มรดกมาช้านาน เช่น ความเชื่อในเรื่องรุกขเจดีย์ หรือการดูแลพระศรีมหาโพธิ์ ในฐานะเจดีย์หรือสิ่งแทนพระศาสดาเพื่อการสักการะ 

สำหรับในประเทศไทยมีการกำหนดคุณค่าให้กับต้นไม้ที่มีขนาดใหญ่และมีความสำคัญอย่างเป็นทางการโดยรัฐ ในปี พ.ศ. 2560 โดยกระทรวงวัฒนธรรม ร่วมกับกระทรวงทรัพยากรธรรมชาติและสิ่งแวดล้อม มีการคัดเลือกต้นไม้ในประเทศไทยที่มีขนาดใหญ่ อายุประมาณหนึ่งร้อยปีขึ้นไป หรือต้นไม้ที่มีความสำคัญทางประวัติศาสตร์ เพื่อประกาศขึ้นทะเบียนให้เป็นต้นไม้สำคัญของชาติในวาระสำคัญต่าง ๆ ของประเทศ 

## อ้างอิง

## ดูเพิ่ม
* กฎหมายเกี่ยวกับต้นไม้ใหญ่ในเมืองในประเทศไทย
* กรมส่งเสริมวัฒนธรรม
* รุกข มรดกของแผ่นดิน

หมวดหมู่:รุกขมรดก
หมวดหมู่:การดูแลต้นไม้ใหญ่
หมวดหมู่:การอนุรักษ์
หมวดหมู่:สิ่งแวดล้อมของประเทศไทย
หมวดหมู่:มรดกทางวัฒนธรรม
เครื่องอิสริยาภรณ์อาร์เจนตินา

**เครื่องอิสริยาภรณ์[[อาร์เจนตินา]]** ประธานาธิบดีอาร์เจนตินา ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ

;อิสริยาภรณ์
*เครื่องอิสริยาภรณ์นายพลซานมาร์ตินผู้ปลดปล่อย ()

* เครื่องอิสริยาภรณ์ดวงอาทิตย์แห่งพฤษภาคม ()

*เครื่องอิสริยาภรณ์สำหรับการรับราชการ ()
* 106px เครื่องอิสริยาภรณ์กิตติคุณทหารเรือ ()
* เครื่องอิสริยาภรณ์กิตติคุณการบิน ()

;เหรียญอิสริยาภรณ์
* 106px กางเขนวีรบุรุษผู้กล้าหาญในการยุทธ () 
*106px กางเขนวีรบุรุษในการยุทธ ()
*เหรียญสำหรับยุทธการมัลวีนาส ()
*เหรียญสำหรับผู้เสียชีวิต ()
*เหรียญสำหรับผู้บาดเจ็บ ()
*เหรียญกิตติคุณทหารบก ()
*106px Army Effort and Abnegation Medal ()
*เหรียญทหารบกสำหรับผู้บาดเจ็บ ()
*Malvinas Campaign Medal of Gratitude

## อ้างอิง

## บรรณานุกรม

หมวดหมู่:สังคมอาร์เจนตินา
หมวดหมู่:เครื่องอิสริยาภรณ์อาร์เจนตินา
เครื่องอิสริยาภรณ์อุรกวัย

**เครื่องอิสริยาภรณ์[[อุรุกวัย]]** . ประธานาธิบดีอุรกวัย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.

## อิสริยาภรณ์พลเรือน
*100px เหรียญแห่งสาธารณรัฐบูรพาอุรุกวัย
*100px เครื่องอิสริยาภรณ์แห่งสาธารณรัฐบูรพาอุรุกวัย (1984-1985)
* 100px เครื่องอิสริยาภรณ์แห่งสาธารณรัฐบูรพาอุรุกวัย
*เครื่องอิสริยาภรณ์นายพล โฆเซ อาร์ติกัส ผู้พิทักษ์ และ ผู้ปลดปล่อย (1975-1985)

## อิสริยาภรณ์ทหาร
;กองทัพบก
*100px เหรียญกิตติคุณทหาร
*100px เหรียญ 18 พฤษภาคม 1811
*100px เหรียญกล้าหาญทหาร, ชั้นที่ 1 สำหรับ วีรบุรุษ
*100px เหรียญกล้าหาญทหาร, ชั้นที่ 2 สำหรับ ความกล้าหาญขั้นสูง
*เครื่องอิสริยาภรณ์กิตติคุณทหารแห่งอาร์ติกาส (1979-1985)
;กองทัพอากาศ
*100px เหรียญกิตติคุณการบิน
;กองทัพเรือ
*100px เหรียญกิตติคุณทหารเรือ นายพล เปดรู แคมเบลล์
*เหรียญ 15 พฤศจิกายน 1817
*เครื่องอิสริยาภรณ์กิตติคุณทหารเรือ นายพล เปดรู แคมเบลล์ (1980-1985)

## อ้างอิง
ผู้กล้าแห่งอัสลัน

***ผู้กล้าแห่งอัสลัน*** (, ) เป็นนิยายแฟนตาซีโดย ดร. โยชิกิ ทานากะ ตีพิมพ์ครั้งแรกในปี พ.ศ. 2529 และจบเรื่องในปี พ.ศ. 2550 ด้วยจำนวน 16 เล่ม นิยายเรื่องนี้ถูกนำไปทำเป็นฉบับมังงะครั้งแรกในปี พ.ศ. 2534 และถูกนำไปทำเป็นมังงะครั้งที่สองในปี 2556 นอกจากนี้ ยังมีการนำไปทำเป็นฉบับอนิเมะจำนวน 2 ภาคระหว่างปี 2558 ถึง 2559 อีกด้วย

ในประเทศไทยผู้กล้าแห่งอัสลันฉบับมังงะถือลิขสิทธิ์โดยสำนักพิมพ์วิบูลย์กิจ

## โครงเนื้อเรื่อง
ผู้กล้าแห่งอัสลัน มีการวางเนื้อเรื่องบนภูมิรัฐศาสตร์ในแถบเปอร์เซียก่อนยุคอิสลามซึ่งแบ่งออกเป็นแว่นแคว้นใหญ่เล็กมากมาย มีการสะท้อนระบบทาสในสังคมตะวันออกกลางยุคเก่า และการใช้อำนาจกดขี่ของชนชั้นขุนนางและอภิชน

เนื้อเรื่องกล่าวถึงการกอบกู้ชาติบ้านเมืองเจ้าชายอัสลัน มกุฎราชกุมารแห่งอาณาจักรพาร์ ประเทศของเขาแตกออกเป็นสองจากการที่พระเจ้าอันดราโกราสที่ 3 ผู้เป็นบิดาต้องพ่ายแพ้สงครามเนื่องจากถูกทรยศโดยแม่ทัพคนสนิทด้วยเหตุผลบางประการ ดินแดนบางส่วนของพาร์จึงตกอยู่ในการยึดครองของจักรวรรดิลูซิทาเนียอันเป็นประเทศเคร่งศาสนา เจ้าชายอัสลันสามารถหลบหนีได้ และต้องออกเดินทางรวมรวมกำลังและไพร่พลชาวพาร์ที่เหลือเพื่อกอบกู้เอกราช อย่างไรก็ตาม แผนการของอัสรัสต้องประสบการขัดขวางโดยบุรุษหน้ากากเงินลึกลับ ซึ่งเป็นผู้อยู่เบื้องหลังแม่ทัพที่ทรยศพระเจ้าอันดราโกราสที่ 3

## อ้างอิง

## แหล่งข้อมูลอื่น
* 
* ''Heroic Legend of Arslan'' review by THEM Anime
* ''Arislan Senki'' review by The Animé Café
* 

หมวดหมู่:มังงะที่ตีพิมพ์ในปี พ.ศ. 2534
หมวดหมู่:มังงะที่ตีพิมพ์ในปี พ.ศ. 2556
หมวดหมู่:อนิเมะที่ออกฉายในปี พ.ศ. 2558
หมวดหมู่:อนิเมะที่ออกฉายในปี พ.ศ. 2559
หมวดหมู่:สงครามในอนิเมะและมังงะ
หมวดหมู่:มังงะของสำนักพิมพ์คาโดกาวะโชเต็ง
ลู่ เฮาตง

**ลู่ เฮาตง** (30 กันยายน ค.ศ. 1868 – 7 พฤศจิกายน ค.ศ. 1895), หรือเรียกอีกชื่อว่า **ลู่ จงกุ้ย**, เป็นนักปฏิวัติจีนที่อาศัยอยู่ในช่วงยุคปลายราชวงศ์ชิง เขาเป็นที่รู้จักกันเป็นอย่างดีในการที่เป็นผู้ออกแบบ "ธงท้องฟ้าสีครามกับดวงตะวันสาดส่อง"  ในเวลาต่อมาธงดังกล่าวได้กลายเป็นธงชาติของสาธารณรัฐจีน นอกจากนี้สัญลักษณ์ของธงได้กลายเป็นธงของพรรคและสัญลักษณ์ของพรรคก๊กมินตั๋ง (KMT;พรรคชาตินิยมจีน) และเป็นธงชาติของสาธารณรัฐจีนที่เกาะไต้หวันในปัจจุบัน

## อ้างอิง

* 

หมวดหมู่:บุคคลที่เกิดในปี พ.ศ. 2411
หมวดหมู่:บุคคลที่เสียชีวิตในปี พ.ศ. 2438
หมวดหมู่:นักปฏิวัติจีน
หมวดหมู่:คริสต์ศาสนิกชนชาวจีน
หมวดหมู่:นักออกแบบธง
จอร์จ โรโบธาม

**จอร์จ โรโบธาม** () เกิดเมื่อวันที่ 10 มกราคม พ.ศ. 2464 ณ รัฐแคลิฟอร์เนีย สหรัฐ เป็นนักแสดงสตันท์แมนชาวอเมริกัน เขาจบปริญญาโทรด้านการจัดการธุรกิจที่ มหาวิทยาลัยแคลิฟอร์เนีย ลอสแอนเจลิส เขาแสดงหนังเรื่องแรกในบทสตันท์แมนของ แบทแมน ซึ่งเขาอาจจะไม่เป็นที่รู้จักในด้านแวดวงสังคมภาพยนตร์ ละคร โทรทัศน์ แต่เขากลับถูกรู้จักในฐานะผู้อุทิศตนเพื่อสังคมและผู้ยากไร้ โดยเขาจะบริจาคเงินจำนวนหนึ่งให้กับองค์กรและบุคคลที่ไร้บ้าน

## ผลงาน

**[[Batman (serial)|Batman]]* — Henchman
**[[Destination Tokyo]]* — Crewman
**[[Joan of Arc (1948 film)|Joan of Arc]]* — English knight
**[[The Robe (film)|The Robe]]* — Slave with Demetrius at Palm Procession (uncredited) 
**[[Seven Brides for Seven Brothers (film)|Seven Brides for Seven Brothers]]* — Town Suitor
**[[The Great Locomotive Chase]]* - William Knight, Union civilian train engineer/fireman
**[[The Ten Commandments (1956 film)|The Ten Commandments]]* — Attendant
**[[Spartacus (film)|Spartacus]]* — Pirate
**[[5 Card Stud]]* — Stoney Burough
**[[The Goonies]]* — Prison Guard
**[[Alien Nation (film)|Alien Nation]]* — Boat Captain
**[[Split Decisions]]* — Thug #2

จอร์จ โรโบธาม แต่งงานกับ คาริน ดอร์ นักแสดงหญิงชาวเยอรมัน แต่ไม่มีบุตรด้วยกัน ต่อมา จอร์จ โรโบธาม เสียชีวิตลงเมื่อวันที่ 1 กุมภาพันธ์ 2550 ด้วยอาการ ภาวะแทรกซ้อนทางอัลไซเมอร์
สิริอายุรวม 86 ปี
## อ้างอิง

## ลิงก์
*

หมวดหมู่:นักแสดงอเมริกัน
โม่โกะ

**โม่โกะ** (, ; ,  *เมิ้งกุ้ด*) เป็นเมืองหลักของอำเภอโม่โกะในจังหวัดปยีนอู้ลวีน ภาคมัณฑะเลย์ ประเทศพม่า ตั้งอยู่ห่างจากมัณฑะเลย์ไปทางทิศเหนือประมาณ 20 กิโลเมตร และห่างจากชเวโบไปทางทิศตะวันออกเฉียงเหนือประมาณ 148 กิโลเมตร 

โม่โกะมีชื่อเสียงเรื่องการผลิตและการค้าอัญมณี (โดยเฉพาะทับทิมและพลอยไพลิน) มาอย่างยาวนาน เดิมเมืองนี้อยู่ในเขตรัฐฉาน แต่ถูกทางการพม่าผนวกเข้ากับภาคมัณฑะเลย์หลังยุคอาณานิคมอังกฤษ

## ภูมิอากาศ

## อ้างอิง

หมวดหมู่:เมืองในภาคมัณฑะเลย์
พะย่าโต้นซู

**พะย่าโต้นซู** (, "เจดีย์สามองค์"; ; ) เป็นเมืองชายแดนในจังหวัดก่อกะเระของรัฐกะเหรี่ยง ทางตอนใต้ของประเทศพม่า ตั้งอยู่ติดกับตำบลหนองลู อำเภอสังขละบุรี จังหวัดกาญจนบุรีของประเทศไทย โดยมีด่านเจดีย์สามองค์คั่น

## อ้างอิง

หมวดหมู่:เมืองในรัฐกะเหรี่ยง
หมวดหมู่:เขตแดนไทย–พม่า
มอง อย่าให้เห็น (ภาพยนตร์)

***มอง อย่าให้เห็น*** () เป็นภาพยนตร์แนวหลังพยากรณ์ ของอเมริกา โพสต์ในปี 2018 กำกับโดย Susanne Bier จากบทภาพยนตร์ที่เขียนโดย Eric Heisserer จากนวนิยายปี 2014 ที่มีชื่อเดียวกันโดย Josh Malerman ภาพยนตร์นี้ติดตามผู้หญิงที่รับบทโดยแซนดร้า บุลล็อค ซึ่งมีเด็กคู่หนึ่งที่เรียกว่าเด็กผู้ชายและเด็กผู้หญิง ที่ต้องผ่านป่าและแม่น้ำแบบถูกปิดตาเพื่อหลีกเลี่ยงสิ่งเหนือธรรมชาติ บังคับให้คนที่มองเห็นฆ่าตัวตายหรือบังคับให้คนอื่นมอง

*มอง อย่าให้เห็น* ฉายครั้งแรกที่ AFI Fest เมื่อวันที่ 12 พฤศจิกายน 2018 และเริ่มวางจำหน่ายอย่างจำกัด ในวันที่ 14 ธันวาคมก่อนที่จะสตรีมทั่วโลกใน Netflix ในวันที่ 21 ธันวาคม 2018
## อ้างอิง

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ระทึกขวัญ
หมวดหมู่:ภาพยนตร์อิงบันเทิงคดีแนววิทยาศาสตร์
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ผลงานต้นฉบับของเน็ตฟลิกซ์
หมวดหมู่:ภาพยนตร์หลังพยากรณ์
อาริส ซารีโฟวิช

**อาริส ซาริโฟวิช** (, เกิด 2 มิถุนายน 2531) เป็นนักฟุตบอลอาชีพชาวสโลวีเนีย เล่นตำแหน่งกองหลัง โดยเขาเคยค้าแข้งให้กับสมุทรปราการ ซิตี้ และพีที ประจวบ

## อ้างอิง

## แหล่งข้อมูลอื่น
*Profile at Soccerway
*Profile at NZS 

หมวดหมู่:นักฟุตบอลชาวสโลวีเนีย
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลประจวบ
อัซซะกอซีก

**อัซซะกอซีก** ( **; ) เป็นเมืองหลักของเขตผู้ว่าการอัชชัรกียะฮ์ ตั้งอยู่ทางตะวันตกของดินดอนสามเหลี่ยมปากแม่น้ำไนล์ เมื่อปี ค.ศ. 1999 มีประชากรราว 279,000 คน และเพิ่มเป็น 529,100 ในปี 2018 มีการสร้างโรงงานฝ้ายขนาดใหญ่และเคยมีสำนักงานการค้าของยุโรปจำนวนมาก

หมวดหมู่:เมืองในประเทศอียิปต์
เปซาโร

**เปซาโร** ( ; ) เป็นเมืองและเทศบาลในแคว้นมาร์เค ประเทศอิตาลี เป็นเมืองหลักของจังหวัดปีซาโรและอูร์บีโน บนชายฝั่งทะเลเอเดรียติก จากข้อมูลสำรวจสำมะโนประชากรปี ค.ศ. 2011 เมืองมีประชากร 95,011 คน เป็นเมืองมีประชากรมากเป็นอันดับ 2 ของแคว้นมาร์เค รองจากเมืองอังโกนา

เปซาโร หรือรู้จักในชื่อ "เมืองแห่งจักรยาน" (City of Bicycle) เนื่องจากมีเครือข่ายขนาดใหญ่ของเส้นทางจักรยาน เมืองได้รับรางวัลจากเลกัมบีเอนเตว่าเป็นเมืองสำคัญด้านสังคมนักนิเวศวิทยาของอิตาลี ในปี 2015 เนื่องจากเป็นเมืองที่มีการใช้จักรยานมากที่สุดในอิตาลี เมืองยังเป็นที่รู้จักในฐานะ "เมืองแห่งดนตรี" เนื่องจากโจอักกีโน รอสซีนี นักประพันธ์เพลงที่มีชื่อเสียงเกิดที่เปซาโร

## ความสัมพันธ์ระหว่างประเทศ

### เมืองพี่น้อง
เปซาโรเป็นเมืองพี่น้องกับเมืองดังนี้:

* น็องแตร์ ประเทศฝรั่งเศส
* ลูบลิยานา ประเทศสโลวีเนีย
* วอตฟอร์ด สหราชอาณาจักร
* ฉินหฺวางเต่า ประเทศจีน
* เราะฟะห์ ปาเลสไตน์
* Keita ประเทศไนเจอร์
* Reșița ประเทศโรมาเนีย
* คาเกงาวะ ประเทศญี่ปุ่น

### คู่ค้า
* Rovinj ประเทศโครเอเชีย

## อ้างอิง

## แหล่งข้อมูลอื่น

*เว็บไซต์ทางการ

หมวดหมู่:เมืองในแคว้นมาร์เค
ตูตูวีลา

**ตูตูวีลา** (Tutuila) เป็นเกาะใหญ่ของอเมริกันซามัวในหมู่เกาะซามัว เป็นเกาะใหญ่เป็นอันดับ 3 ของหมู่เกาะซามัว ในมหาสมุทรแปซิฟิกกลาง ตั้งอยู่ราว  ทางทิศตะวันออกเฉียงเหนือของบริสเบน ประเทศออสเตรเลีย และราว  ทางทิศตะวันออกเฉียงเหนือของฟีจี มีท่าเรือทางธรรมชาติขนาดใหญ่ ที่ชื่อท่าเรือปาโกปาโก โดยมีกรุงปาโกปาโก เมืองหลวงของอเมริกันซามัวตั้งอยู่ที่นี่ เกาะนี้มีท่าอากาศยานนานาชาติปาโกปาโก เกาะครอบคลุมพื้นที่ราว 68% ของอเมริกันซามัวและมีประชากร 56,000 คน หรือนับเป็น 95% ของจำนวนประชากรทั้งหมด 

## อ้างอิง

หมวดหมู่:อเมริกันซามัว
ไทยทาวน์ (ซิดนีย์)

**ไทยทาวน์** เป็นย่านในย่านธุรกิจกลางซิดนีย์ของออสเตรเลียที่มีร้านค้าปลีกไทยจำนวนมาก ตั้งอยู่ในเฮย์มาร์เกตบนถนนแคมป์เบลล์จนถึงทางตะวันออกของถนนจอร์จสตรีต ใกล้สถานีรถไฟกลาง ถือเป็นชุมชนชาวไทยที่ใหญ่เป็นอันดับสอง เป็นรองเพียงไทยทาวน์ ลอสแอนเจลิส  ซิดนีย์มีประชากรไทยมากที่สุดในออสเตรเลีย โดยมีประชากรที่เพิ่มขึ้นประมาณ 100,000 คน ตามสำมะโนออสเตรเลีย ค.ศ. 2021 ประมาณร้อยละ 17.5 ของประชากรที่อาศัยในชานเมืองเฮย์มาร์เก็ตเกิดที่ประเทศไทย ไทยทาวน์ประกอบด้วยร้านอาหาร ร้านขายของชำ ร้านวิดีโอเกม และธุรกิจอื่น ๆ ชาวชาวไทย

ไทยทาวน์ก่อตั้งขึ้นในช่วงคริสต์ทศวรรษ 1990 เมื่อค่าเช่าค่อนข้างแพง และเนื่องจากย่านนี้เป็นแหล่งอาหารพิเศษของไทย ธุรกิจไทยจำนวนมากจึงย้ายเข้ามาอยู่ในพื้นที่นี้ ใน ค.ศ. 2013 พื้นที่นี้ได้รับการรับรองโดยนครซิดนีย์และได้ขึ้นป้ายไทยทาวน์อย่างเป็นทางการที่ถนนแคมป์เบลล์

ไชนาทาวน์ที่ก่อตั้งใน ค.ศ. 1980 และโคเรียทาวน์ตั้งอยู่ติดกับไทยทาวน์

## ประวัติ

## วัฒนธรรม
ไทยทาวน์เฉลิมฉลองเทศกาลไทยมากมายเช่นเทศกาลสงกรานต์ซึ่งจัดขึ้นทุกเดือนเมษายน (ปีใหม่ไทย)

## อ้างอิง


หมวดหมู่:ไทยทาวน์
หมวดหมู่:ซิดนีย์
หมวดหมู่:ดินแดนแทรกทางชาติพันธุ์ในประเทศออสเตรเลีย
หมวดหมู่:ความสัมพันธ์ไทย–ออสเตรเลีย
นารายัณคัญช์

**นารายัณคัญช์** () เป็นเมืองทางตอนกลางของบังกลาเทศ ในอำเภอนารายัณคัญช์ ภาคธากา ใกล้กับเมืองหลวงธากามีประชากรประมาณ 2.2 ล้านคน เมืองนี้ตั้งอยู่ริมฝั่งแม่น้ำศีตลักษยา ท่าเรือนารายัณคัญช์เป็นศูนย์กลางการขนส่งและอุตสาหกรรมที่สำคัญ นอกจากนี้ยังเป็นศูนย์กลางของธุรกิจและอุตสาหกรรมโดยเฉพาะโรงงานปอและโรงงานแปรรูปและอุตสาหกรรมสิ่งทอของประเทศ เมืองมีชื่อเล่นว่าดันดีของบังกลาเทศเนื่องจากมีโรงงานปอจำนวนมาก

## อ้างอิง

หมวดหมู่:เมืองในประเทศบังกลาเทศ
ทางหลวงแผ่นดินหมายเลข 3263

**ทางหลวงแผ่นดินหมายเลข 3263 สายอยุธยา-สาลี** เป็นทางหลวงแผ่นดินในจังหวัดพระนครศรีอยุธยาและจังหวัดสุพรรณบุรี เป็นถนนแอสฟัลต์ขนาด 4 ช่องจราจร เริ่มต้นที่อำเภอพระนครศรีอยุธยา บริเวณทางแยกจุดตัดกับถนนอู่ทอง (ถนนรอบเกาะเมืองพระนครศรีอยุธยา) ข้ามแม่น้ำเจ้าพระยา ผ่านทางเข้าวัดไชยวัฒนาราม ผ่านสี่แยกวรเชษฐ์ จุดตัดทางหลวงแผ่นดินหมายเลข 347 จากนั้นเข้าเขตอำเภอเสนา ข้ามแม่น้ำน้อย ผ่านแยกเสนา จุดตัดทางหลวงแผ่นดินหมายเลข 3111 และทางหลวงแผ่นดินหมายเลข 3454 เข้าเขตอำเภอบางซ้าย และเข้าเข้าเขตอำเภอบางปลาม้า จังหวัดสุพรรณบุรี ก่อนสิ้นสุดทางหลวงที่ทางแยกต่างระดับสาลี จุดบรรจบทางหลวงแผ่นดินหมายเลข 340 รวมระยะทางประมาณ 36.626 กิโลเมตร ในอดีตทางหลวงสายนี้มีขนาด 2 ช่องจราจรสวนทางกัน ซึ่งในปัจจุบันได้มีการขยายเป็น 4 ช่องจราจรตลอดสาย

## ประวัติ
เมื่อวันที่ 27 กันยายน พ.ศ. 2534 สมัยรัฐบาลนายอานันท์ ปันยารชุน ได้มีการออกพระราชบัญญัติเวนคืนอสังหาริมทรัพย์ ในท้องที่ตำบลบ้านป้อม อำเภอพระนครศรีอยุธยา ตำบลมหาพราหมณ์ ตำบลพระขาว ตำบลน้ำเต้า อำเภอบางบาล ตำบลบางนมโค ตำบลสามกอ ตำบลเจ้าเจ็ด อำเภอเสนา ตำบลแก้วฟ้า ตำบลบางซ้าย อำเภอบางซ้าย จังหวัดพระนครศรีอยุธยา และตำบลไผ่กองดิน ตำบลสาลี อำเภอบางปลาม้า จังหวัดสุพรรณบุรี เพื่อสร้างทางหลวงจังหวัดหมายเลข 3263 สายอยุธยา - บ้านสาลี พ.ศ. 2534 และเพื่อเชื่อมโยงโครงข่ายการเดินทางระหว่างจังหวัดพระนครศรีอยุธยา กับจังหวัดสุพรรณบุรี ให้สะดวกรวดเร็วยิ่งขึ้น

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

3263
4-3263
หมวดหมู่:ถนนในจังหวัดพระนครศรีอยุธยา
หมวดหมู่:ถนนในจังหวัดสุพรรณบุรี
เทศบาลเมืองคลองโยง

**เทศบาลเมืองคลองโยง** เป็นองค์กรปกครองส่วนท้องถิ่นรูปแบบเทศบาลเมืองในอำเภอพุทธมณฑล จังหวัดนครปฐม มีพื้นที่ครอบคลุมตำบลคลองโยงทั้งตำบล เดิมมีฐานะเป็นเทศบาลตำบล ต่อมาได้รับการเปลี่ยนแปลงฐานะเป็นเทศบาลเมืองเมื่อวันที่ 28 มีนาคม พ.ศ. 2568

## ที่ตั้งและอาณาเขต
เขตเทศบาลเมืองคลองโยงตั้งอยู่ทางทิศตะวันออกของจังหวัดนครปฐม มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
* **ทิศเหนือ** ติดต่อกับเขตองค์การบริหารส่วนตำบลบางระกำและเขตองค์การบริหารส่วนตำบลนราภิรมย์ (อำเภอบางเลน)
* **ทิศตะวันออก** ติดต่อกับเขตเทศบาลตำบลหนองเพรางาย (อำเภอไทรน้อย จังหวัดนนทบุรี) และเขตองค์การบริหารส่วนตำบลบ้านใหม่ (อำเภอบางใหญ่ จังหวัดนนทบุรี)
* **ทิศใต้** ติดต่อกับเขตองค์การบริหารส่วนตำบลศาลายาและเขตเทศบาลตำบลมหาสวัสดิ์ (อำเภอพุทธมณฑล)
* **ทิศตะวันตก** ติดต่อกับเขตองค์การบริหารส่วนตำบลลานตากฟ้าและเขตองค์การบริหารส่วนตำบลบางแก้วฟ้า (อำเภอนครชัยศรี)

## หมู่บ้าน
เทศบาลเมืองคลองโยงยังไม่มีการแบ่งเขตย่อยโดยตรง ส่วนตำบลคลองโยงแบ่งออกเป็น 8 หมู่บ้าน ได้แก่
* **หมู่ที่ 1** บ้านคลองโยง
* **หมู่ที่ 2** บ้านชัยขันธ์หรือบ้านคลองชัยขันธ์
* **หมู่ที่ 3** บ้านแหลนหาย
* **หมู่ที่ 4** บ้านวัดมะเกลือ
* **หมู่ที่ 5** บ้านดอนทอง
* **หมู่ที่ 6** บ้านคลองโยงใหม่
* **หมู่ที่ 7** บ้านเจริญสุขหรือบ้านคลองซอย
* **หมู่ที่ 8** บ้านสหกรณ์

## อ้างอิง

คลองโยง
คลองโยง
คลองโยง
ตำบลมหาสวัสดิ์ (อำเภอพุทธมณฑล)

**มหาสวัสดิ์** เป็นตำบลในอำเภอพุทธมณฑล จังหวัดนครปฐม 

## ที่ตั้งและอาณาเขต
ตำบลมหาสวัสดิ์มีอาณาเขตติดต่อกับตำบลข้างเคียงดังต่อไปนี้
* **ทิศเหนือ** ติดต่อกับตำบลลานตากฟ้า (อำเภอนครชัยศรี) และตำบลคลองโยง (อำเภอพุทธมณฑล)
* **ทิศตะวันออก** ติดต่อกับตำบลศาลายา (อำเภอพุทธมณฑล)
* **ทิศใต้** ติดต่อกับตำบลบางเตย ตำบลทรงคนอง และตำบลหอมเกร็ด (อำเภอสามพราน)
* **ทิศตะวันตก** ติดต่อกับตำบลไทยาวาส ตำบลงิ้วราย และตำบลลานตากฟ้า (อำเภอนครชัยศรี)

## การแบ่งเขตการปกครอง
ตำบลมหาสวัสดิ์แบ่งเขตการปกครองออกเป็น 4 หมู่บ้าน ได้แก่
* **หมู่ที่ 1** บ้านศาลานกกระจอก
* **หมู่ที่ 2** บ้านคลองมหาสวัสดิ์
* **หมู่ที่ 3** บ้านศาลาดิน
* **หมู่ที่ 4** บ้านคลองโยง

## อ้างอิง

มหาสวัสดิ์
มหาสวัสดิ์
ตำบลศาลายา

**ศาลายา** เป็นตำบลในอำเภอพุทธมณฑล จังหวัดนครปฐม

## ที่ตั้งและอาณาเขต
ตำบลศาลายามีอาณาเขตติดต่อกับตำบลข้างเคียงดังต่อไปนี้
* **ทิศเหนือ** ติดต่อกับตำบลคลองโยง (อำเภอพุทธมณฑล)
* **ทิศตะวันออก** ติดต่อกับตำบลบางใหญ่ (อำเภอบางใหญ่ จังหวัดนนทบุรี) ตำบลศาลากลาง (อำเภอบางกรวย จังหวัดนนทบุรี) แขวงศาลาธรรมสพน์ และแขวงทวีวัฒนา (เขตทวีวัฒนา กรุงเทพมหานคร)
* **ทิศใต้** ติดต่อกับตำบลกระทุ่มล้มและตำบลบางกระทึก (อำเภอสามพราน)
* **ทิศตะวันตก** ติดต่อกับตำบลบางกระทึก ตำบลบางเตย (อำเภอสามพราน) และตำบลมหาสวัสดิ์ (อำเภอพุทธมณฑล)

## การแบ่งเขตการปกครอง
ตำบลศาลายาแบ่งเขตการปกครองออกเป็น 6 หมู่บ้าน ได้แก่
* **หมู่ที่ 1 บ้านวัดสุวรรณ** อยู่ในเขตองค์การบริหารส่วนตำบลศาลายาทั้งหมู่
* **หมู่ที่ 2 บ้านคลองโยง** หรือ **บ้านคลองตาหลี** อยู่ในเขตองค์การบริหารส่วนตำบลศาลายาทั้งหมู่
* **หมู่ที่ 3 บ้านหนองแค** บางส่วนอยู่ในเขตเทศบาลตำบลศาลายาและบางส่วนอยู่ในเขตองค์การบริหารส่วนตำบลศาลายา
* **หมู่ที่ 4 บ้านตาพิน** บางส่วนอยู่ในเขตเทศบาลตำบลศาลายาและบางส่วนอยู่ในเขตองค์การบริหารส่วนตำบลศาลายา
* **หมู่ที่ 5 บ้านสาลวัน** หรือ **บ้านศาลายา** บางส่วนอยู่ในเขตเทศบาลตำบลศาลายาและบางส่วนอยู่ในเขตองค์การบริหารส่วนตำบลศาลายา
* **หมู่ที่ 6 บ้านพุทธมณฑล** อยู่ในเขตเทศบาลตำบลศาลายาทั้งหมู่

## สถานที่สำคัญ
* พุทธมณฑล
* มหาวิทยาลัยเทคโนโลยีราชมงคลรัตนโกสินทร์
* วิทยาลัยนาฏศิลป์
* มหาวิทยาลัยมหิดล
* มหาวิทยาลัยมหามกุฏราชวิทยาลัย
* ตลาดศาลายา
* หอภาพยนตร์

## ดูเพิ่ม
* ตำบลศาลากลาง
* แขวงศาลาธรรมสพน์

## อ้างอิง

ศาลายา
ตำบลมหาสวัสดิ์ (อำเภอบางกรวย)

**มหาสวัสดิ์** เป็นตำบลในอำเภอบางกรวย จังหวัดนนทบุรี 

## ที่ตั้งและอาณาเขต
ตำบลมหาสวัสดิ์ตั้งอยู่ทางตอนกลางค่อนไปทางตะวันออกของอำเภอบางกรวย มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลบางขุนกองและตำบลบางขนุน (อำเภอบางกรวย)
* **ทิศตะวันออก** ติดต่อกับตำบลวัดชลอ (อำเภอบางกรวย)
* **ทิศใต้** ติดต่อกับแขวงตลิ่งชันและแขวงฉิมพลี (เขตตลิ่งชัน กรุงเทพมหานคร)
* **ทิศตะวันตก** ติดต่อกับตำบลปลายบางและตำบลบางคูเวียง (อำเภอบางกรวย)

## การแบ่งเขตการปกครอง
ตำบลมหาสวัสดิ์แบ่งเขตการปกครองออกเป็น 7 หมู่บ้าน ได้แก่
* **หมู่ที่ 1** บ้านวัดหูช้างหรือบ้านถนนหลวง
* **หมู่ที่ 2** บ้านต้นโพธิ์หรือบ้านเชิงสะพานกรุงนนท์
* **หมู่ที่ 3** บ้านคลองขวาง
* **หมู่ที่ 4** บ้านโรงหมู
* **หมู่ที่ 5** บ้านสะพานผัก
* **หมู่ที่ 6** บ้านคลองขื่อขวางหรือบ้านริมคลองขุด
* **หมู่ที่ 7** บ้านบางราวนกหรือบ้านวัดโคนอน

## อ้างอิง

## แหล่งข้อมูลอื่น
* แผนที่ตำบลมหาสวัสดิ์ในกูเกิลแผนที่
มหาสวัสดิ์
ทะเลสาบอือเลมิสเต

**ทะเลสาบอือเลมิสเต** () เป็นทะเลสาบที่ใหญ่ที่สุดที่ล้อมรอบรอบทาลลินน์, เอสโตเนีย เป็นทะเลสาบที่ใหญ่ที่สุดในรอบทาลลินน์เอสโตเนีย ทะเลสาบอือเลมิสเตเป็นส่วนสำคัญของระบบน้ำประปาทาลลินน์ซึ่งส่วนใหญ่ของเมืองจะได้รับน้ำดื่มมาจากที่นี่ ทะเลสาบนี้ถูกเติมโดยลำธารกุรนาและแม่น้ำปาริตา

Tallinn Water Company, AS Tallinna Vesi มีโรงบำบัดน้ำบนชายฝั่งทางเหนือของทะเลสาบซึ่งจ่ายน้ำ 90% ให้กับเมือง ส่วนที่เหลืออีก 10% มาจากบ่อน้ำบาดาลซึ่งในขณะนี้ไม่จำเป็นเพราะทะเลสาบสามารถหาน้ำให้ทั้งเมือได้ แต่เป็นแหล่งสำรองในกรณีที่ทะเลสาบปนเปื้อน เมื่อพิจารณาจากความใกล้ชิดของสนามบินทาลลินน์ไปยังทะเลสาบความเสี่ยงดังกล่าวจะไม่สำคัญมากนัก
## อ้างอิง

หมวดหมู่:ทะเลสาบในประเทศเอสโตเนีย
วัดแสงสิริธรรม

300px|thumb|right|พระประธานพระพุทธศรีโรจนชัย

**วัดแสงสิริธรรม** หรือชื่อเดิม **วัดขวิด** เป็นวัดราษฎร์เก่าแก่ตั้งแต่สมัยต้นกรุงรัตนโกสินทร์ ตั้งอยู่ในหมู่ที่ 5 บ้านเตาอิฐ ตำบลท่าอิฐ อำเภอปากเกร็ด จังหวัดนนทบุรี สร้างขึ้นราวปี พ.ศ. 2327 สำหรับชื่อวัดแสงสิริธรรมในปัจจุบันนั้น ได้รับพระราชทานวิสุงคามสีมาเมื่อปี พ.ศ. 2334 ในสมัยรัชกาลที่ 1 นับตั้งแต่บัดนั้นเป็นต้นมา

วัดแสงสิริธรรมมีจุดเด่นที่สำคัญ คือ พระอุโบสถและเจดีย์รายเก่า ภายในพระอุโบสถประดิษฐานพระประธานพระพุทธศรีโรจนชัย หรือที่ชาวบ้านเรียก **หลวงพ่อโต** พระพุทธรูปปูนปั้นปางมารวิชัย กับหลวงพ่อดำ พระพุทธรูปหล่อสัมฤทธิ์ปางมารวิชัยสมัยอยุธยา ซึ่งมีประวัติเคยมีการลักลอกโจรกรรมถึงสามครั้งแต่ก็ไม่สำเร็จ

ในวันที่ 19 มกราคม พ.ศ. 2558 วัดแสงสิริธรรมได้รับการขึ้นทะเบียนจากกรมศิลปากรเป็นโบราณสถาน ระบุ 24 มีนาคม 2558 เล่ม 132 ตอนพิเศษ 65 ง หน้า 26 ปัจจุบัน นอกจากตัววัดแสงสิริธรรมแล้ว ยังมีตลาดน้ำขนาดเล็กซึ่งตั้งอยู่ติดกับพระอุโบสถเก่า เป็นแหล่งท่องเที่ยวโดยรอบเกาะเกร็ดรอบนอกอีกแห่งหนึ่งของจังหวัดนนทบุรี

## อ้างอิง

## แหล่งข้อมูลอื่น

แสงสิริธรรม
แสงสิริธรรม
หมวดหมู่:โบราณสถานในจังหวัดนนทบุรี
หมวดหมู่:สิ่งก่อสร้างริมแม่น้ำเจ้าพระยา
การปิดล้อมพอร์ตอาร์เธอร์

[thumb|ตำแหน่งของเมืองพอร์ตอาร์เธอร์ใน [ประเทศจีน]]

**การปิดล้อมพอร์ตอาร์เธอร์** (, *Ryojun Kōisen*; , *Oborona Port-Artura*, 1 สิงหาคม 1904 – 2 มกราคม 1905),คือการปิดล้อมเมืองท่าน้ำลึกของรัสเซียบนคาบสมุทรเหลียวตงในแมนจูเรีย นอกจากนี้การปิดล้อมพอร์ตอาร์เธอร์ยังเป็นการต่อสู้บนพื้นดินที่กินเวลานาที่สุดในสงครามรัสเซีย–ญี่ปุ่นอีกด้วย

พอร์ตอาร์เธอร์ได้รับการยอมรับอย่างกว้างขวางว่าเป็นเมืองที่มีป้อมปืนใหญ่แข็งแกร่งที่สุดในโลก อย่างไรก็ตามในช่วงสงครามจีน-ญี่ปุ่นครั้งที่ 1 กองทัพญี่ปุ่นภายใต้การนำของโนกิ มาเรสุเกะ ได้เข้าโจมตีเมืองนี้ที่มีทหารของจีนสมัยราชวงศ์ชิงควบคุมอยู่ได้ โดยใช้เวลาเพียงไม่กี่วัน และด้วยชัยชนะอย่างง่ายดายที่ญี่ปุ่นสู้รบกับจีนทำให้ทางญี่ปุ่นคาดว่าจะสามารถเอาชนะรัสเซียได้พอร์ตอาร์เธอร์ได้อย่างง่ายดาย แต่ว่าทางญี่ปุ่นประเมินความสามารถของป้อมปืนใหญ่ทางรัสเซียน้อยไป ทำให้การต่อสู้กินเวลานานกว่า 5 เดือน และสูญเสียไปอีกจำนวนมาก

การปิดล้อมพอร์ตอาร์เธอร์นั้นแสดงถึงความก้าวหน้าในเทคโนโลยีสงครามสมัยต้นศตวรรษที่ 20 อย่างเช่น มีการใช้ปืนใหญ่28 cm howitzer L/10 ที่สามารถยิงกระสุนได้ไกลถึง 8 กิโลเมตร ปืนกลแมกซิม การฉายไฟ การติดต่อสื่อสารทางวิทยุ การใช้ทุ่นระเบิด การใช้ระเบิดมือ รวมถึงการขุดสนามเพลาะในการต่อสู้อีกด้วย

## อ้างอิง

หมวดหมู่:ยุทธการในสงครามรัสเซีย–ญี่ปุ่น
หมวดหมู่:การล้อม
หมวดหมู่:การล้อมเกี่ยวข้องกับญี่ปุ่น
หมวดหมู่:การล้อมเกี่ยวข้องกับรัสเซีย
เยนานช่อง

**เยนานช่อง** (; "ธารน้ำมัน") เป็นเมืองศูนย์กลางการปกครองของอำเภอเยนานช่องในจังหวัดมะกเว ภาคมะกเว ประเทศพม่า ตั้งอยู่ใกล้กับแม่น้ำอิรวดีทางตอนกลางของประเทศ ห่างจากย่างกุ้งไปทางทิศเหนือประมาณ 584 กิโลเมตร (ประมาณ 363 ไมล์) เมืองนี้เป็นเมืองใหญ่ที่สุดเป็นอันดับที่ 4 ของเขต

## อ้างอิง

หมวดหมู่:เมืองในภาคมะกเว
เทศมณฑลฮาร์ยู

**เทศมณฑลฮาร์ยู** () เป็นหนึ่งในสิบห้าเทศมณฑลของเอสโตเนีย ตั้งอยู่ทางตอนเหนือของเอสโตเนีย บนชายฝั่งตอนใต้ของอ่าวฟินแลนด์ และติดต่อกับเทศมณฑลแลเน-วิรูทางตะวันออก เทศมณฑลแยร์วาทางตะวันออกเฉียงใต้ เทศมณฑลรัปลาทางใต้ เทศมณฑลแลเนทางตะวันตกเฉียงใต้ เทศมณฑลนี้เป็นที่ตั้งของ ทาลลินน์ เมืองหลวงของประเทศ
## อ้างอิง

หมวดหมู่:เทศมณฑลฮาร์ยู
หมวดหมู่:เทศมณฑลของประเทศเอสโตเนีย
เชาะ

**เชาะ** () เป็นเมืองและท่าเรือในประเทศในภาคมะกเวทางภาคกลางตอนบนของประเทศพม่า ตั้งอยู่บนฝั่งตะวันออกของแม่น้ำอิรวดี ตรงข้ามเมืองเซะพยู โดยมีสะพานเชื่อมการคมนาคมระหว่างเมืองทั้งสอง

## อ้างอิง

หมวดหมู่:เมืองในภาคมะกเว
ปาเลนเซีย

**ปาเลนเซีย** (, ) เป็นนครทางใต้ของติเอร์ราเดกัมโปส ทางทิศเหนือ-ตะวันตกเฉียงเหนือประเทศสเปน เป็นเมืองหลักของจังหวัดปาเลนเซียในแคว้นปกครองตนเองกัสติยาและเลออน เทศบาลมีประชากร 78,892 คน เมื่อปี ค.ศ. 2017

## อ้างอิง

หมวดหมู่:เมืองในแคว้นกัสติยาและเลออน
วุลลองกอง

**วุลลองกอง** () หรือชื่อไม่เป็นทางการว่า **เดอะกอง** (The Gong) เป็นเมืองชายทะเลในแคว้นอิลลาวาร์รา (Illawarra) ในรัฐนิวเซาท์เวลส์ ประเทศออสเตรเลีย วุลลองกองตั้งอยู่บนเส้นชายหาดระหว่างที่ลาดชันอิลลาวาร์รา และมหาสมุทรแปซิฟิก อยู่ทางใต้ของศูนย์กลางของซิดนีย์ ราว 68 กม. (51 ไมล์) จากข้อมูลสำมะโนประชากรในเขตเมือง วุลลากองมีประชากร 299,203 คน เมื่อเดือนมิถุนายน ค.ศ. 2017 เป็นเมืองใหญ่เป็นอันดับ 3 ของรัฐนิวเซาท์เวลส์รองจากซิดนีย์และนิวคาสเซิล และเป็นเมืองใหญ่เป็นอันดับ 10 ของออสเตรเลีย นายกเทศมนตรีคนปัจจุบันชื่อ กอร์ดอน แบรดเบอรี ที่ได้รับเลือกในปี 2018

## ภูมิอากาศ
วุลลองกองมีลักษณะภูมิอากาศแบบอบอุ่นชื้นภาคพื้นสมุทร โดยมีพรมแดนติดกับภูมิอากาศแบบอบอุ่นชื้นกึ่งเขตร้อน อุณหภูมิเฉลี่ยในฤดูร้อนอยู่ที่ 18-26 องศาเซลเซียส ส่วนอุณหภูมิเฉลี่ยในฤดูหนาวอยู่ที่ 9-18 องศาเซลเซียส มีปริมาณฝนรวมทั้งปีเฉลี่ยมากกว่า 1,300 มิลลิเมตร

## อ้างอิง

หมวดหมู่:เมืองในประเทศออสเตรเลีย
เฮย์มาร์เกต (นิวเซาท์เวลส์)

**เฮย์มาร์เกต** () เป็นชานเมืองของซิดนีย์, รัฐนิวเซาท์เวลส์, ออสเตรเลีย ตั้งอยู่ทางตอนใต้ของเขตศูนย์กลางธุรกิจซิดนีย์ในเขตการปกครองท้องถิ่นนครแห่งซิดนีย์ เฮย์มาร์เกตเป็นที่ตั้งของส่วนมากของไชน่าทาวน์, ไทยทาวน์ และเรลเวย์สแควร์
## ประชากร
ในการสำมะโนประชากรปี 2016 มีผู้อยู่อาศัยในเฮย์มาร์เกต 7,353 คน มีอายุมัธยฐานคือ 27 ปีและ 49.7% ของประชากรมีอายุ 20-29 ปี มากกว่าครึ่งหนึ่งของชาวเฮย์มาร์เก็ตเข้าเรียนในสถาบันการศึกษาโดยส่วนใหญ่ของคนเหล่านี้เข้าเรียนในสถาบันอุดมศึกษาหรือช่างเทคนิค มีผู้อาศัยที่เกิดในออสเตรเลียเพียง 8.3% เท่านั้น ในปี 2011 87.8% ของประชากรเป็นคนที่เกิดต่างประเทศ ซึ่งเป็นชานเมืองที่มีค่าสูงที่สุดในออสเตรเลีย ประชากรที่เกิดในประเทศอื่น ๆ ที่พบมากที่สุดคือไทย 20.7%, จีน 18.9%, อินโดนีเซีย 11.5%, สาธารณรัฐเกาหลี (ใต้) 5.0% และเวียดนาม 2.1% 71.6% ของประชากรพูดภาษาอื่นที่ไม่ใช่ภาษาอังกฤษที่บ้าน ภาษาหลักที่ใช้ในการพูด ได้แก่ ภาษาไทย 20.4% ภาษาจีนกลาง 20.3% ภาษาอินโดนีเซีย 10.2% ภาษากวางตุ้ง 5.1% และภาษาเกาหลี 4.8%
## อ้างอิง

หมวดหมู่:ชานเมืองของซิดนีย์
หมวดหมู่:ไทยทาวน์ (ซิดนีย์)
หมวดหมู่:ไทยทาวน์